Държавен вестник, бр. 8, 2014 г., стр. 142

СТР.  142	
Д Ъ Р Ж А В Е Н  В Е С Т Н И К 	
БРОЙ  8
НАРЕДБА № H-1
от 22 януари 2014 г.
за специфичните изисквания и контрола, 
осъществяван от митническите органи вър­
ху средствата за измерване и контрол на 
акцизни стоки
Г л а в а  п ъ р в а
ОБЩИ ПОЛОЖЕНИЯ
Чл. 1. С тази наредба се определят:
1. специфичните изисквания към средствата 
за измерване и контрол на акцизни стоки;
2. изискванията за предаване на данни 
от средствата за измерване и контрол към 
автоматизираната система за отчетност на 
лицата и към информационната система на 
Агенция „Митници“; 
3. контролът, осъществяван от митничес­
ките органи върху средствата за измерване 
и контрол на акцизни стоки и данните, пре­
давани от тях.
Чл. 2. (1) Наредбата се прилага за лицата 
по чл. 103а от Закона за акцизите и данъчните 
складове, наричани по-нататък „лицата“, освен 
ако в тази наредба не е предвидено друго.
(2) Наредбата не се прилага за регистри­
раните изпращачи, освободените от акциз 
крайни потребители и лицата по чл. 3, т. 6 
от Закона за акцизите и данъчните складове. 
Чл. 3. По смисъла на тази наредба:
1. „обект“ е данъчен склад по смисъла на 
чл. 4, т. 3 от Закона за акцизите и данъчните 
складове или всяко друго място за въвежда­
не, производство, складиране и извеждане на 
акцизни стоки;
2. „точка за контрол“ е място в обект, на 
което лицата са длъжни да използват сред­
ства за измерване и контрол, предвидени в 
тази наредба;
3. „акцизни стоки“ са тези по смисъла на 
Закона за акцизите и данъчните складове; 
4. „оразмерен съд“ е стационарен или не­
стационарен съд за съхранение с определена 
вместимост;
5. „компетентно митническо учреждение“ 
е митническото учреждение по местонахож­
дение на обекта. 
Г л а в а  в т о р а
ОБЩИ ИЗИСКВАНИЯ КЪМ СРЕДСТВАТА 
ЗА ИЗМЕРВАНЕ И КОНТРОЛ 
Чл. 4. (1) За целите на тази наредба средства 
за измерване и контрол на акцизни стоки са:
1. разходомери;
2. оразмерени и калибрирани съдове, 
снабдени със средство за измерване на ниво 
на течности и притежаващи шаблони и ка­
либровъчни таблици; 
3. калибрирани съдове, снабдени с шаблони 
и калибровъчни таблици;
4. нестационарни оразмерени съдове;
5. калибрирани апарати и инструменти, 
използвани в лаборатории;
6. брояч;
7. система за електронно преброяване и 
идентификация (СЕПИ);
8. везни;
9. измервателни системи за течности, раз­
лични от вода;
10. електромери;
11. електронни коректори на обем на при­
роден газ;
12. алкохоломери;
13. средства за измерване на алкохолно 
съдържание и екстракт в градус Плато.
(2) Средствата за измерване, посочени в 
ал. 1, т. 1, 8, 9, 10, 11, 12 и 13, трябва да отго­
варят на изискванията на Закона за измерва­
нията, Закона за техническите изисквания към 
продуктите и наредбите по прилагането им.
(3) Могат да се използват средства за из­
мерване и контрол, различни от посочените в 
ал. 1, отговарящи на изискванията на Закона 
за измерванията, Закона за техническите 
изисквания към продуктите и нормативните 
актове за тяхното прилагане.
Чл. 5. (1) Средствата за измерване и кон­
трол се монтират в одобрени от митническите 
органи точки за контрол за осъществяване 
на контрол върху въведените, произведените, 
складираните и изведените от съответния 
обект акцизни стоки.
(2) Разположението на точките за контрол 
се одобрява от митническите органи.
(3) Точките за контрол се изграждат в 
съответствие с представен от лицата техни­
чески проект.
(4) В точките за контрол се измерват 
количествените, а в случаите, предвидени в 
тази наредба, и физикохимични показатели 
на въведените, произведените, складираните и 
изведените от съответния обект акцизни стоки. 
(5) Средствата за измерване и контрол на 
акцизни стоки предават данни по електро­
нен път към автоматизираната система за 
отчетност на лицата и към информационната 
система на Агенция „Митници“ в случаите, 
предвидени в наредбата.
(6) Констатирането на съответствието на 
средствата за измерване и контрол с изисква­
нията на наредбата се извършва от митничес­
ките органи и се удостоверява с протокол за 
съответствие.
Г л а в а  т р е т а
ОБЩИ ИЗИСКВАНИЯ КЪМ ЛИЦАТА
Чл. 6. (1) За целите на контрола, осъ­
ществяван от митническите органи, лицата 
са длъжни: